गोरखाको शहिद लखन गाउँपालिका–३ मनकामना स्थित रामशाह बजारमा हाटबजार शुरु भएको छ । स्थानीय स्तरमा उत्पादित कृषि उपजलाई बजारीकरणमा सघाउ पुर्‍याउन प्रत्येक शनिबार हाटबजार संचालनमा ल्याइएको हो ।
गोरखामा दुई जना मृत अवस्थामा भेटिएका छन् । पालुङटार नगरपालिका–२ दारिमेचौरका ५५ वर्षीय कर्ण बहादुर सार्की मृत भेटिएका हुन् । सोमबार बिहान घर देखि पाँच सय मिटर टाढा नालामा सार्कीको शव भेटिएको जिल्ला प्रहरी कार्यालय गोरखाले जनाएको छ ।
बडा दशैंको पहिलो दिन आज गोरखा दरवारमा विधिपूर्वक पूजा गरेर जमरा राखिएको छ । ७.१५ को उत्तम साइतमा विशेष पूजा गरी जमरा राखिएको गोरखा दरवार हेरचाह अड्डाका रामेश्वर कट्टेललले बताउनुभयो ।
दशैँ लक्षित गरेर गोरखामा शनिबारबाट सस्तो बजार एवं सडक मेला २०७५ शुरु भएको छ । गोरखा चेम्बर अफ कमर्सको आयोजनामा गोरखा नगरपालिका–६ हरमटारी स्थित खेलकुद मैदानमा शुरु मेला १० दिन सम्म चल्ने छ । मेलामा एक सय स्टल रहेका छन् । दशै लक्षित मेलामा कपडा तथा दैनिक उपभोग्य सामाग्रीहरु बिक्रीका लागि राखिएको छ ।
नेपाल कम्युनिष्ट पार्टी नेकपाका अध्यक्ष पुष्पकमल दाहाले सरकारलाई प्रभावकारी तवरले काम गर्न थुप्रै चुनौती रहेको बताउनु भएको छ । गोरखामा आज आयोजित एक कार्यक्रममा अध्यक्ष दाहालले यस्तो बताउनु भएको हो ।